होशियारपुर ( रुपिंदर ) होशियारपुर-चंडीगढ़ मार्ग पर चगरां के समीप रयात-बाहरा स्कूल बस को राजधानी कंपनी की बस द्वारा पीछे से टक्कर मारे जाने से करीब आधा दर्जन बच्चे घायल हो गए। जिनमें चौथी कक्षा के एक छात्र की हालत गंभीर बनी हुई है। हादसे के बाद राजधानी बस का चालक मौके से फरार हो गया। स्कूल प्रबंधन एवं आसपास के लोगों ने बच्चों को तुरंत नजदीकी निजी अस्पताल में पहुंचाया, जहां से दो की गंभीर हालत को देखते हुए उन्हें अन्य अस्पताल में रैफर कर दिया गया, जबकि अन्य को प्राथमिक चिकित्सा देने उपरांत घर भेज दिया गया। गंभीर रुप से घायल बच्चे की पहचान दक्ष शर्मा पुत्र अमन शर्मा निवासी असलामाबाद के रुप में हुई है जबकि दूसरे घायल बच्चे दिवयांशी शर्मा पुत्री दीन दयाल निवासी असलामाबाद की हालत स्थिर बताई जा रही है।